CELEX: 52020PC0792
Language: hu
Date: 2020-12-04
Title: Javaslat A TANÁCS RENDELETE az (EU) 2020/123 rendeletnek a norvég tőkehalra vonatkozó 2020. évi halászati lehetőségek tekintetében történő módosításáról

EURÓPAI BIZOTTSÁG
            Brüsszel, 2020.12.4.
            COM(2020) 792 final
            2020/0351(NLE)
            Javaslat
            A TANÁCS RENDELETE
            az (EU) 2020/123 rendeletnek a norvég tőkehalra vonatkozó 2020. évi halászati lehetőségek tekintetében történő módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az előző évekhez hasonlóan a Tanács októberben november 1-jével kezdődő hatállyal megállapította a norvég tőkehal halászatára vonatkozó előzetes teljes kifogható mennyiséget (TAC). Ebben az évben azonban az előzetes TAC – a nem uniós országokkal folytatott konzultációk eredményére várva – csak a 2020. november 1. és 2020. december 31. közötti időszakra került megállapításra. A legfrissebb információk azt mutatják, hogy a megállapított TAC-szint nem elegendő, ezért azt ki kell igazítani. 
            
            
               •Összhang a szabályozási terület jelenlegi rendelkezéseivel
            
            
               
                  A javaslat az 1380/2013/EU rendelet célkitűzéseinek megfelelő szintű kvótákat állapít meg. 
               
            
            
               •Összhang az Unió egyéb szakpolitikáival
            
            
               A javasolt intézkedések a közös halászati politika célkitűzéseivel és szabályaival összhangban kerültek kidolgozásra, és összeegyeztethetők a fenntartható fejlődést célzó uniós politikával.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               Az Európai Unió működéséről szóló szerződés (EUMSZ) 43. cikkének (3) bekezdése.
            
            
               •Szubszidiaritás (nem kizárólagos hatáskör esetén) 
            
            
               A javaslat az EUMSZ 3. cikke (1) bekezdésének d) pontja szerint az Unió kizárólagos hatáskörébe tartozik, ezért a szubszidiaritás elve nem alkalmazható.
            
            
               •Arányosság
            
            
               A javaslat megfelel az arányosság elvének a következők miatt:
            
            
               a közös halászati politika közös politika. Az EUMSZ 43. cikkének (3) bekezdése szerint a halászati lehetőségek meghatározására és kiosztására vonatkozó intézkedések elfogadása a Tanács feladata.
            
            
               •A jogi aktus típusának megválasztása
            
            
               Javasolt aktus: rendelet.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
         
         
            
               •Az érdekelt felekkel folytatott konzultációk
            
            
               A javaslat figyelembe veszi az érdekelt felektől, a tanácsadó testületektől, a nemzeti közigazgatásoktól, a halászok szervezeteitől és a nem kormányzati szervezetektől kapott visszajelzéseket. 
            
            
               •Szakértői vélemények beszerzése és felhasználása
            
            
               
                  A javaslat a Nemzetközi Tengerkutatási Tanácstól (ICES) kapott tudományos szakvéleményeken alapul.
               
            
            
               •Hatásvizsgálat
            
            
               A halászati lehetőségekre vonatkozó rendelet hatályát a Szerződés 43. cikkének (3) bekezdése ismerteti.
            
            
               •Célravezető szabályozás és egyszerűsítés
            
            
               
                  Tárgytalan.
               
            
            
               4.KÖLTSÉGVETÉSI VONZATOK
            
            
               A javaslat nincs hatással az uniós költségvetésre.
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  A teljes kifogható mennyiségek és kvóták formájában meghatározott halászati lehetőségek felhasználásának nyomon követését az 1224/2009/EK tanácsi rendelet írja elő.
               
            
            
               •A javaslatban foglalt rendelkezés részletes magyarázata
            
            
               A javasolt módosítás célja az (EU) 2020/123 tanácsi rendelet módosítása az (EU) 2020/1579 rendeletben a norvég tőkehal tekintetében a 2020. november 1. és 2020. december 31. közötti időszakra megállapított előzetes teljes kifogható mennyiség kiigazítása érdekében. 
            
            
               A norvég tőkehalra vonatkozó teljes kifogható mennyiséget az Atlanti-óceánra és az Északi-tengerre vonatkozó halászati lehetőségekről szóló rendelet határozza meg. Mivel azonban a halászat november 1-jétől a következő év október 31-ig tart, időbeli okokból az előzetes TAC-ot az októberben elfogadott, a Balti-tengerre vonatkozó halászati lehetőségek meghatározásáról szóló rendelet határozza meg. A teljes kifogható mennyiség ezt követően kiigazításra kerül az Atlanti-óceánra és az Északi-tengerre vonatkozó halászati lehetőségekről szóló rendelet elfogadásakor, ami lehetővé teszi a Norvégiával folytatott uniós konzultációkból fakadó lehetséges elemek integrálását is. 
            
            
               A Tanács (EU) 2020/1579 rendelete (2020. október 29.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2021. évre történő meghatározásáról, valamint az (EU) 2020/123 rendeletnek az egyéb vizekre vonatkozó egyes halászati lehetőségek tekintetében történő módosításáról. Az ICES rendelkezésre álló legfrissebb és legjobb tudományos szakvéleménye alapján a norvég tőkehal 12 hónapra vonatkozó uniós teljes kifogható mennyisége 140 000 tonna körüli lenne. Ebben az évben azonban a norvég tőkehal előzetes teljes kifogható mennyisége 30 000 tonnában és – a nem uniós országokkal folytatott konzultációk eredményére várva – csak a 2020. november 1. és 2020. december 31. közötti időszakra került megállapításra. 
            
            
               Időközben azonban a norvég tőkehal halászata terén csaknem kizárólagos részesedéssel rendelkező kvótabirtokos Dánia által szolgáltatott friss információk azt mutatják, hogy az előzetes teljes kifogható mennyiség – tekintettel az év végéig várható halászati tevékenységre – nem lesz elegendő. A fő halászati idény – az évtől függően – szeptembertől januárig tart, október és december közötti tetőzéssel. A benyújtott legfrissebb halászati adatok szerint a fogások szeptemberben mintegy 3 700 tonnát, októberben pedig több mint 21 000 tonnát tettek ki. Dánia becslése szerint a novemberi és decemberi fogások szintje meg fogja közelíteni legalább az októberi szintet. Az (EU) 2020/123 tanácsi rendeletben a norvég tőkehal tekintetében megállapított teljes kifogható mennyiséget ezért meg kell növelni annak érdekében, hogy a halászat az ICES fogási szakvéleményének teljes tiszteletben tartásával az év végéig folytatódhasson.
            
            
               •Konzultáció az Egyesült Királysággal
            
            
               Mivel ezt a rendeletet a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodásban meghatározott átmeneti időszak alatt kell elfogadni, a Bizottság az említett megállapodás 130. cikkének (1) bekezdésével összhangban konzultál az Egyesült Királysággal.
            
         
         
            
               2020/0351 (NLE)
            
            
               Javaslat
            
            
               A TANÁCS RENDELETE
            
            
               az (EU) 2020/123 rendeletnek a norvég tőkehalra vonatkozó 2020. évi halászati lehetőségek tekintetében történő módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)Az (EU) 2020/123 tanácsi rendelet
                  1
                a 2020. évre meghatározza bizonyos halállományok és halállománycsoportok tekintetében az uniós vizeken, valamint az uniós hajók vonatkozásában egyes nem uniós vizeken alkalmazandó halászati lehetőségeket. Többek között 2020. október 31-ig meghatározta az ICES 3a körzetben, valamint az ICES 2a körzet és az ICES 4 alterület uniós vizeiben élő norvég tőkehalra vonatkozó halászati lehetőségeket és a kapcsolódó járulékos fogásokat. 
            
            
               (2)Az (EU) 2020/1579 tanácsi rendelet
                  2
                többek között módosította az (EU) 2020/123 rendeletet a fent említett halászatra vonatkozó előzetes halászati lehetőségeknek a 2020. november 1. és 2020. december 31. közötti időszakra történő meghatározása érdekében.
            
            
               (3)Mivel a szóban forgó előzetes halászati lehetőségek a halászati évnek csak két hónapját fedik le, azokat jóval az ICES fogási szakvéleménye szerinti mennyiség alatt határozták meg.
            
            
               (4)A norvég tőkehal halászati idénye általában szeptembertől januárig tart, október és december közötti tetőzéssel. A Bizottsághoz benyújtott legfrissebb fogási adatok szerint októberben több mint 21 000 tonna norvég tőkehalat fogtak ki. E számoknak a norvégtőkehal-halászat múltbeli fogási mintái alapján történő extrapolálása azt valószínűsíti, hogy ezek az előzetes halászati lehetőségek nem lesznek elegendőek ahhoz, hogy az év végéig a halászati tevékenység alapját képezzék. Ezért helyénvaló az előzetes halászati lehetőségeket a legfrissebb becsléseknek megfelelően kiigazítani, mégpedig teljes összhangban az ICES szakvéleményével. 
            
            
               (5)Az (EU) 2020/123 rendeletet ezért ennek megfelelően módosítani kell.
            
            
               (6)Mivel a szóban forgó halászati lehetőségek a 2020. december 31-ig tartó időszakra vonatkoznak, ennek a rendeletnek azonnal hatályba kell lépnie a kihirdetését követően.
            
            
               (7)A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás 130. cikkének (1) bekezdésével összhangban konzultációra került sor az Egyesült Királysággal,
            
            
               ELFOGADTA EZT A RENDELETET:
            
            
               1. cikk
                  Az (EU) 2020/123 rendelet módosítása 
            
            
               Az (EU) 2020/123 rendelet e rendelet mellékletének megfelelően módosul.
            
            
               2. cikk 
               Hatálybalépés és az alkalmazás időtartama
            
            
               Ez a rendelet az Európai Unió Hivatalos Lapjában való kihirdetését követő napon lép hatályba. 
            
         
         
            
               Ezt a rendeletet 2020. december 31-ig kell alkalmazni.
            
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Tanács (EU) 2020/123 rendelete (2020. január 27.) bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2020. évre történő meghatározásáról (HL L 25., 2020.1.30., 1. o.).
               
               
                  
                     (2)
                  
                        A Tanács (EU) 2020/1579 rendelete (2020. október 29.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2021. évre történő meghatározásáról, valamint az (EU) 2020/123 rendeletnek az egyéb vizekre vonatkozó egyes halászati lehetőségek tekintetében történő módosításáról (HL L 362., 2020.10.30., 3. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2020.12.4.
            COM(2020) 792 final
            MELLÉKLET
            a következőhöz:
            JavaslatA Tanács rendelete
            az (EU) 2020/123 rendeletnek a norvég tőkehalra vonatkozó 2020. évi halászati lehetőségek tekintetében történő módosításáról
            
               
         
         
            
               MELLÉKLET 
            
            
               Az (EU) 2020/123 rendelet IA. mellékletében az ICES 3a körzetben, valamint az ICES 2a körzet és az ICES 4 alterület uniós vizeiben élő norvég tőkehalra vonatkozó halászati lehetőségeket és a kapcsolódó járulékos fogásokat meghatározó táblázat helyébe a következő táblázat lép:
            
            
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        „Faj:
                     
                  
                  
                     
                        Norvég tőkehal és a kapcsolódó járulékos fogások
                     
                     
                         
                     
                  
                  
                     
                        Övezet:
                     
                  
                  
                     
                        3a; a 2a és 4 övezet uniós vizei
                     
                  
               
                     
                         
                     
                  
                  
                     
                        Trisopterus esmarkii
                     
                  
                  
                     
                         
                     
                  
                  
                     
                         
                     
                  
                  
                     
                        (NOP/2A3A4.)
                     
                  
                  
                     
                         
                     
                  
                  
                     
                         
                     
                  
               
                     
                        Időszak
                     
                  
                  
                     
                        2019. november 1. – 2020. október 31.
                     
                  
                  
                     
                  
                  
                     
                        2020. november 1. – 2020. december 31.
                     
                  
                  
                     
                  
                  
                     
                         
                     
                  
                  
                     
                        Analitikai TAC
                     
                     
                         
                     
                     
                         
                     
                  
                  
                     
                         
                     
                  
               
                     
                        Dánia
                     
                  
                  
                     
                        72 433
                     
                  
                  
                     
                        (*)(***)
                     
                  
                  
                     
                        49 953
                     
                  
                  
                     
                        (*)(******)
                     
                  
                  
                     
                  
                  
                     
                        A 847/96/EK rendelet 3. cikke nem alkalmazandó.
                     
                  
               
                     
                        Németország
                     
                  
                  
                     
                        14
                     
                  
                  
                     
                        (*)(**)(***)
                     
                  
                  
                     
                        10
                     
                  
                  
                     
                        (*)(**)(******)
                     
                  
                  
                     
                  
                  
                     
                        A 847/96/EK rendelet 4. cikke nem alkalmazandó.
                     
                  
               
                     
                        Hollandia
                     
                  
                  
                     
                        53
                     
                  
                  
                     
                        (*)(**)(***)
                     
                  
                  
                     
                        37
                     
                  
                  
                     
                        (*)(**)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Unió
                     
                  
                  
                     
                        72 500
                     
                  
                  
                     
                        (*)(***)
                     
                  
                  
                     
                        50 000
                     
                  
                  
                     
                        (*)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Norvégia
                     
                  
                  
                     
                        14 500
                     
                  
                  
                     
                        (****)
                     
                  
                  
                     
                        p.m.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Feröer szigetek
                     
                  
                  
                     
                        5 000
                     
                  
                  
                     
                        (*****)
                     
                  
                  
                     
                        p.m.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TAC
                     
                     
                  
                  
                     
                        Nem releváns 
                     
                  
                  
                     
                  
                  
                     
                        Nem releváns
                     
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        (*)
                     
                  
                  
                     
                        A kvóta legfeljebb 5 %-át a foltos tőkehal és a vékonybajszú tőkehal járulékos fogásai is képezhetik (OT2/*2A3A4). A foltos tőkehalnak és a vékonybajszú tőkehalnak a kvótába e rendelkezés alapján beleszámított járulékos fogásai, valamint bizonyos fajoknak a kvótába az 1380/2013/EU rendelet 15. cikkének (8) bekezdése szerint beleszámított járulékos fogásai együttesen nem haladhatják meg a kvóta 9 %-át.
                     
                  
               
                     
                        (**)
                     
                  
                  
                     
                        Kizárólag az ICES 2a, 3a és 4 övezet uniós vizein halászható kvóta.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (***)
                     
                  
                  
                     
                        Az uniós kvóta kizárólag 2019. november 1-jétől 2020. október 31-ig halászható.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (****)
                     
                  
                  
                     
                        Szelektáló rácsot kell használni.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (*****)
                     
                  
                  
                     
                        Szelektáló rácsot kell használni. Beleértendő az elkerülhetetlen járulékos fogások maximum 15 %-a (NOP/*2A3A4), amelyet bele kell számítani e kvótába.
                     
                  
                  
                     
                  
               
                     
                        (******)
                     
                  
                  
                     
                        Az uniós kvóta kizárólag 2020. november 1-jétől 2020. december 31-ig halászható.”